རིན་ཐང་གི་འབྱུང་བ་ནང་དུ་མི་བུ་ཡིས་གོ་གནས་མ་འདྲ་བ་ཞིག་བཟུང་གི་ཡོད།གོ་གནས་དེ་ནི་ཆེས་མཐོ་ཤོས་ཡིན།རང་བྱུང་ཁམས་ནི་མི་བུའི་འཆར་སྣང་གི་ཆ་ཤས་ཙམ་ཞིག་ཡིན།མི་རྣམས་ཀྱིས་བྱ་དངོས་དག་ཚོད་རྩིས་ལེན་པ་དེ་འགྲིག་དང་ནོར་སྟོན་བྱེད་ཀྱི་ཚད་གཞི་ཞིག་ཕྱི་ལོག་ན་ཡོད་པ་མ་རེད།མི་བུ་ནི་རིན་ཐང་དག་ཆེས་མཐའ་མའི་ཐག་གཅོད་གནང་མཁན་དེ་ཡིན།གོ་དོན་འདིའི་སྒང་ནས་བརྗོད་ན།མི་ནི་རང་བྱུང་ཁམས་ལས་རླབས་ཆེ་བ་ཡོད།རིན་ཐགི་འཇིག་རྟེན་ནང་རང་བྱུང་ཁམས་རང་ཉིད་ནི་བར་གནས་ཤིག་ཡིན།དེ་ནི་ཡག་པོ་མིན་ལ་སྡུག་ཆགས་ཀྱང་མིན།དེར་བསྟོད་བསྔགས་བྱེད་མི་དགོས་ལ་སྐྱོན་འདོགས་ཀྱང་གནང་མི་དགོས།འདི་ལྟར་མི་བུ་ཡིས་རིན་ཐང་དག་གསར་སྐྲུན་བྱེད་ཀྱི་ཡོད།ཁོང་གི་འདོད་པ་དག་གིས་ཁོང་ཚོའི་ཚད་གཞི་ཐག་གཅོད་ཀྱི་ཡོད།རིན་ཐང་གི་ཁྱབ་ཁོངས་ནང་དུ་མི་ནི་བྱམས་སེམས་ཅན་ཞིག་ཡིན་ཞིང༌།རང་བྱུང་ཁམས་ནི་རྒྱལ་ཁམས་དེའི་ཆ་ཤས་ཙམ་ཡིན།